У паняцця ёсць і іншыя значэнні, гл. Юравічы.

**Ю́равічы** (трансліт.: *Juravičy*, руск.: Юровичи) — вёска ў Чэрвеньскім раёне Мінскай вобласці. Уваходзіць у склад Лядскага сельсавета.

Гісторыя
--------

### Пад уладай Расійскай імперыі

9 мая 1863 года адбыўся жорсткі бой за некалькі верст ад вёскі Юравічы. У рапарце камандзіра царскіх войск адзначалася, што адшукаць паўстанцаў было надзвычай цяжка, бо Ляскоўскі «ўвеў у шайцы (так у дакументах карнікаў называліся паўстанцы. — Г.К.) парадак і дысцыпліну, строга караючы парушальнікаў, прывучыў паўстанцаў здымацца з пазіцыі за некалькі хвілін; займаючы ж для начлегаў заўсёды самыя непраходныя лясы, ён захоўвае найвялікшыя перасцярогі».

А вось рапарт камандуючага царскімі войскамі ў Ігуменскім павеце падпалкоўніка Чурскага непасрэдна пра бой у Юравічах, які трэба лічыць адной з галоўных аперацый 1863 года на Міншчыне: «Камандуючы атрадам з 3 рот Вялікалуцкага палка і 50 казакоў маёр Грыгореў 10-га чысла гэтага мая данёс, што 9-га чысла а 3-яй гадзіне апоўдні ён дагнаў за 5 вёрст ад вёскі Юравічы шайку Свентаржэцкага, дзе мяцежнікі зрабілі завалы з тоўстых ссечаных дрэў, з-за якіх пры нападзе на іх біліся на смерць, кожны завал трэба было браць прыступам. Жорсткі бой працягваўся 2 гадзіны, пасля якога мя­цежнікі (іх, паводле меркавання маёра Грыгорева, было да 400 чалавек) кінуліся бегчы у розныя бакі. Атрад гнаўся за імі больш за 2 вярсты. Надыход вечара прымусіў спыніць праследаванне.

### Найноўшы час

25 сакавіка 1918 года згодна з Трэцяй Устаўной граматай вёска абвешчана часткай Беларускай Народнай Рэспублікі. З 1 студзеня 1919 года ў адпаведнасці з пастановай І з’езда КП(б) Беларусі вёска ўвайшла ў склад БССР.

Да 30 кастрычніка 2009 года вёска ўваходзіла ў склад Хутарскага сельсавета, да 28 мая 2013 года — у склад Калодзежскага сельсавета.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Решение Минского областного Совета депутатов от 30 октября 2009 г. № 219 Об изменении административно-территориального устройства Минской области Архівавана 25 кастрычніка 2020.
3. ↑  Решение Минского областного Совета депутатов от 28 мая 2013 г. № 234 Об изменении административно-территориального устройства районов Минской области Архівавана 19 верасня 2020.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Лядскі сельсавет** |
| --- |
| Цэнтр | Ляды |
| Вёскі | Аляксандраўка ·  Амяло ·  Баранаўка ·  Барсукі ·  Буйное ·  Бярозаўка 1 ·  Бярозаўка 2 ·  Ведрыца ·  Велікаполле ·  Восава ·  Вялікая Ганута ·  Гарадзішча ·  Гарадок ·  Горкаўская Слабада ·  Горкі ·  Дубнікі ·  Забор’е ·  Задабрычча ·  Зенанполле ·  Каляіна ·  Карпілаўка ·  Клімаў Лог ·  Кобзевічы ·  Красная Змена ·  Луніца ·  Лучча ·  Малая Ганута ·  Малінаўка ·  Марыямпаль ·  Матусоўка ·  Машчаліна ·  Мехаўка ·  Новая Ніва ·  Новы Будкаў ·  Падасінаўка ·  Падрубеж ·  Палянка ·  Перуноў Мост ·  Печышча ·  Плецявішча ·  Прамень ·  Пятроўка ·  Ратнае ·  Рэчкі ·  Сасноўшчына ·  Старыя Дарогі ·  Тадулічы ·  Хутар ·  Чырвоная Слабада ·  Юравічы ·  Язоўкі |